# Il-Ġurnal Uffiċjali C 368A/7 ta

| | ISSN 1977-0987 |
| --- | --- |
| Il-Ġurnal Uffiċjali
  tal-Unjoni Ewropea | C 368A |
| | |
| Edizzjoni bil-Malti | Informazzjoni u Avviżi | Volum 597 ta' Ottubru 2016 |

ISSN 1977-0987

Il-Ġurnal Uffiċjali

tal-Unjoni Ewropea

C 368A

Edizzjoni bil-Malti

Informazzjoni u Avviżi

Volum 597 ta' Ottubru 2016

---

| Avviż Nru | Werrej | Paġna |
| --- | --- | --- |
| | V   Avviżi |
| | PROĊEDURI AMMINISTRATTIVI |
| | Il-Kummissjoni Ewropea |
| 2016/C 368 A/01 | Post vakanti għad-Direttur taċ-Ċentru Ewropew għall-Prevenzjoni u l-Kontroll tal-Mard, Stokkolma (Aġent temporanju — Grad AD 14) COM/2016/20016 | 1 |

Avviż Nru

Werrej

Paġna

V   Avviżi

PROĊEDURI AMMINISTRATTIVI

Il-Kummissjoni Ewropea

2016/C 368 A/01

Post vakanti għad-Direttur taċ-Ċentru Ewropew għall-Prevenzjoni u l-Kontroll tal-Mard, Stokkolma (Aġent temporanju — Grad AD 14) COM/2016/20016

1

---

| MT | |
| --- | --- |

MT

---

V Avviżi

PROĊEDURI AMMINISTRATTIVI

Il-Kummissjoni Ewropea

| 7.10.2016 | MT | Il-Ġurnal Uffiċjali tal-Unjoni Ewropea | CA 368/1 |
| --- | --- | --- | --- |

7.10.2016

MT

Il-Ġurnal Uffiċjali tal-Unjoni Ewropea

CA 368/1

---

Post vakanti għad-Direttur taċ-Ċentru Ewropew għall-Prevenzjoni u l-Kontroll tal-Mard,

Stokkolma

(Aġent temporanju — Grad AD 14)

COM/2016/20016

(2016/C 368 A/01)

Min aħna

Iċ-Ċentru Ewropew għall-Prevenzjoni u l-Kontroll tal-Mard (ECDC) twaqqaf fl-2005, u huwa aġenzija tal-UE bl-għan li ssaħħaħ id-difiżi tal-Ewropa kontra l-mard infettiv. Għandu s-sede tiegħu fi Stokkolma, l-Iżvezja.

Skont l-Artikolu 3 tar-regolament li waqqaf iċ-ċentru (1), il-missjoni tal-ECDC hija li jidentifika, jagħmel stima u jikkomunika t-theddid attwali u li jista’ jinqala’ għas-saħħa tal-bniedem minn mard infettiv.

Sabiex jikseb din il-missjoni, l-ECDC jaħdem fi sħubija ma’ entitajiet tal-protezzjoni tas-saħħa nazzjonali fl-Ewropa kollha biex isaħħaħ u jiżviluppa sistemi ta’ sorveljanza u ta’ twissija bikrija fil-kontinent kollu. Billi jaħdem ma’ esperti fl-Ewropa kollha, l-ECDC jiġbor l-għarfien Ewropew dwar is-saħħa biex jiżviluppa opinjonijiet xjentifiċi awtoritattivi dwar ir-riskji ppreżentati minn mard infettiv attwali u emerġenti.

Fil-kamp tal-missjoni tiegħu, iċ-Ċentru għandu:

| (a) | jfittex għal, jiġbor, jeżamina u jikkompara, jivvaluta u jxerred data xjentifika u teknika relevanti; |
| --- | --- |

(a)

jfittex għal, jiġbor, jeżamina u jikkompara, jivvaluta u jxerred data xjentifika u teknika relevanti;

| (b) | jipprovdi opinjonijiet xjentifiċi u għajnuna xjentifika u teknika inkluż it-taħriġ; |
| --- | --- |

(b)

jipprovdi opinjonijiet xjentifiċi u għajnuna xjentifika u teknika inkluż it-taħriġ;

| (c) | jipprovdi informazzjoni fil-ħin lill-Kummissjoni, lill-Istati Membri, lill-aġenziji tal-Komunità u lill-organizzazzjonijiet internazzjonali attivi fi ħdan il-qasam tas-saħħa pubblika; |
| --- | --- |

(c)

jipprovdi informazzjoni fil-ħin lill-Kummissjoni, lill-Istati Membri, lill-aġenziji tal-Komunità u lill-organizzazzjonijiet internazzjonali attivi fi ħdan il-qasam tas-saħħa pubblika;

| (d) | jikkordina n-netwerk Ewropew ta’ organiżmi li jaħdmu fl-oqsma fi ħdan il-missjoni taċ-Ċentru, inkluż netwerks li jinħolqu mill-attivitajiet tas-saħħa pubblika appoġġati mill-Kummissjoni u li jħaddmu n-netwerks tas-sorveljanza ddedikati;
  kif ukoll |
| --- | --- |

(d)

jikkordina n-netwerk Ewropew ta’ organiżmi li jaħdmu fl-oqsma fi ħdan il-missjoni taċ-Ċentru, inkluż netwerks li jinħolqu mill-attivitajiet tas-saħħa pubblika appoġġati mill-Kummissjoni u li jħaddmu n-netwerks tas-sorveljanza ddedikati;

kif ukoll

| (e) | jiskambja informazzjoni, ħila u l-aħjar prattiki, u jiffaċilita l-iżvilupp u l-implimentazzjoni tal-azzjonijiet konġunti. |
| --- | --- |

(e)

jiskambja informazzjoni, ħila u l-aħjar prattiki, u jiffaċilita l-iżvilupp u l-implimentazzjoni tal-azzjonijiet konġunti.

Fl-2016, il-baġit tal-Aġenzija huwa ta’ EUR 58,2 miljun, b’persunal totali ta’ 350 ruħ.

Aktar informazzjoni tinsab fuq: http://ecdc.europa.eu

X’qed nipproponu

Id-Direttur Eżekuttiv huwa r-rappreżentant legali u l-immaġini pubblika tal-ECDC u jrid iwieġeb għall-Bord ta’ Amministrazzjoni tal-ECDC. Id-Direttur Eżekuttiv imexxi u jimmaniġġa l-ECDC u jassumi r-responsabbiltà globali għall-operazzjonijiet tiegħu filwaqt li jiżgura li jintlaħqu l-objettivi tal-ECDC.

Id-Direttur ikun responsabbli:

| — | għall-ġestjoni tal-ECDC skont ir-Regolament li waqqfu u mal-leġiżlazzjoni applikabbli fis-seħħ, fosthom id-Deċiżjoni Nru 1082/2013/UE dwar Theddid Transkonfinali Serju għas-Saħħa (2); |
| --- | --- |

—

għall-ġestjoni tal-ECDC skont ir-Regolament li waqqfu u mal-leġiżlazzjoni applikabbli fis-seħħ, fosthom id-Deċiżjoni Nru 1082/2013/UE dwar Theddid Transkonfinali Serju għas-Saħħa (2);

| — | għat-tmexxija u l-ġestjoni tal-persunal u l-amministrazzjoni tal-ECDC; |
| --- | --- |

—

għat-tmexxija u l-ġestjoni tal-persunal u l-amministrazzjoni tal-ECDC;

| — | għat-tfassil tal-istrateġija tal-ECDC, il-pjan ta’ ħidma multiannwali u abbozz ta’ Pjan ta’ Ħidma għal kull sena għall-approvazzjoni mill-Bord tat-Tmexxija, u għar-rapportar lill-Bord tat-Tmexxija dwar l-implimentazzjoni tagħhom; |
| --- | --- |

—

għat-tfassil tal-istrateġija tal-ECDC, il-pjan ta’ ħidma multiannwali u abbozz ta’ Pjan ta’ Ħidma għal kull sena għall-approvazzjoni mill-Bord tat-Tmexxija, u għar-rapportar lill-Bord tat-Tmexxija dwar l-implimentazzjoni tagħhom;

| — | għat-tħejjija u l-eżekuzzjoni tal-baġit tal-ECDC f’konformità mar-Regolament dwar il-Qafas Finanzjarju (3) għall-aġenziji u li jiġi żgurat li jkun immaniġġat b’mod effiċjenti u f’konformità mal-prinċipji tal-amministrazzjoni finanzjarja tajba; |
| --- | --- |

—

għat-tħejjija u l-eżekuzzjoni tal-baġit tal-ECDC f’konformità mar-Regolament dwar il-Qafas Finanzjarju (3) għall-aġenziji u li jiġi żgurat li jkun immaniġġat b’mod effiċjenti u f’konformità mal-prinċipji tal-amministrazzjoni finanzjarja tajba;

| — | ir-rappreżentanza tal-ECDC fl-UE u barra minnha, u li jikkomunika b’mod dirett u indirett mal-firxa ta’ partijiet ikkonċernati u l-pubbliku b’rabta mal-oqsma kollha tal-missjoni tiegħu; |
| --- | --- |

—

ir-rappreżentanza tal-ECDC fl-UE u barra minnha, u li jikkomunika b’mod dirett u indirett mal-firxa ta’ partijiet ikkonċernati u l-pubbliku b’rabta mal-oqsma kollha tal-missjoni tiegħu;

| — | l-iżgurar ta’ kooperazzjoni bejn l-ECDC, il-Kummissjoni, il-Parlament Ewropew u l-Istati Membri; |
| --- | --- |

—

l-iżgurar ta’ kooperazzjoni bejn l-ECDC, il-Kummissjoni, il-Parlament Ewropew u l-Istati Membri;

| — | il-proviżjoni ta’ segretarjat u l-appoġġ xjentifiku u tekniku xieraq lill-Bord Maniġerjali u lill-Forum Konsultattiv; |
| --- | --- |

—

il-proviżjoni ta’ segretarjat u l-appoġġ xjentifiku u tekniku xieraq lill-Bord Maniġerjali u lill-Forum Konsultattiv;

| — | l-iżgurar li ċ-Ċentru jwettaq il-kompiti tiegħu b’tali mod li tinżamm l-eċċellenza xjentifika u l-indipendenza tal-attivitajiet u l-opinjonijiet tiegħu. |
| --- | --- |

—

l-iżgurar li ċ-Ċentru jwettaq il-kompiti tiegħu b’tali mod li tinżamm l-eċċellenza xjentifika u l-indipendenza tal-attivitajiet u l-opinjonijiet tiegħu.

X’qegħdin infittxu (kriterji għall-għażla)

Il-kandidati għandu jkollhom:

| — | Rekord bil-provi ta’ tmexxija u ġestjoni ta’ organizzazzjoni f’livell għoli, b’responsabbiltà għall-istrateġija organizzazzjonali, it-tmexxija tal-persunal u d-deċiżjonijiet baġitarji; l-esperjenza miksuba f’ambjent multikulturali tiġi kkunsidrata bħala vantaġġ; |
| --- | --- |

—

Rekord bil-provi ta’ tmexxija u ġestjoni ta’ organizzazzjoni f’livell għoli, b’responsabbiltà għall-istrateġija organizzazzjonali, it-tmexxija tal-persunal u d-deċiżjonijiet baġitarji; l-esperjenza miksuba f’ambjent multikulturali tiġi kkunsidrata bħala vantaġġ;

| — | Esperjenza fl-ippjanar baġitarju u l-ġestjoni finanzjarja ta’ organizzazzjoni |
| --- | --- |

—

Esperjenza fl-ippjanar baġitarju u l-ġestjoni finanzjarja ta’ organizzazzjoni

| — | Għarfien sod ta’ kwistjonijiet relatati mal-politika u l-prassi għall-prevenzjoni u l-kontroll ta’ mard jittieħed |
| --- | --- |

—

Għarfien sod ta’ kwistjonijiet relatati mal-politika u l-prassi għall-prevenzjoni u l-kontroll ta’ mard jittieħed

| — | Fehim tajjeb tal-istituzzjonijiet tal-UE u kif joperaw u jinteraġġixxu flimkien; |
| --- | --- |

—

Fehim tajjeb tal-istituzzjonijiet tal-UE u kif joperaw u jinteraġġixxu flimkien;

| — | L-abbiltà li jikkomunika effettivament ma’ partijiet ikkonċernati (awtoritajiet Ewropej, internazzjonali, nazzjonali u lokali, organizzazzjonijiet internazzjonali eċċ), il-midja u l-pubbliku; |
| --- | --- |

—

L-abbiltà li jikkomunika effettivament ma’ partijiet ikkonċernati (awtoritajiet Ewropej, internazzjonali, nazzjonali u lokali, organizzazzjonijiet internazzjonali eċċ), il-midja u l-pubbliku;

| — | L-abbiltà li jibni relazzjonijiet ta’ ħidma fdati mal-istituzzjonijiet tal-Unjoni Ewropea, mal-awtoritajiet kompetenti tal-Istati Membri u ma’ partijiet ikkonċernati oħra. |
| --- | --- |

—

L-abbiltà li jibni relazzjonijiet ta’ ħidma fdati mal-istituzzjonijiet tal-Unjoni Ewropea, mal-awtoritajiet kompetenti tal-Istati Membri u ma’ partijiet ikkonċernati oħra.

Barra minn hekk, il-kandidati, preferibbilment, għandhom ukoll jissodisfaw il-kriterji li ġejjin

| — | Lawrja universitarja f’qasam li jġib valur miżjud fl-ambitu tal-ħidma tal-ECDC |
| --- | --- |

—

Lawrja universitarja f’qasam li jġib valur miżjud fl-ambitu tal-ħidma tal-ECDC

| — | Esperjenza fit-tmexxija u l-ġestjoni ta’ organizzazzjoni f’sitwazzjoni ta’ kriżi. |
| --- | --- |

—

Esperjenza fit-tmexxija u l-ġestjoni ta’ organizzazzjoni f’sitwazzjoni ta’ kriżi.

Il-kandidati jridu (kriterji ta’ eliġibbiltà)

Sabiex jiġu kkunsidrati għall-fażi tal-għażla, il-kandidati jridu jissodisfaw dawn il-kriterji ta’ eliġibbiltà sad-data ta’ għeluq għall-applikazzjonijiet:

| — | Nazzjonalità — Il-kandidati jridu jkunu ċittadini ta’ Stat Membru tal-Unjoni Ewropea. |
| --- | --- |

—

Nazzjonalità — Il-kandidati jridu jkunu ċittadini ta’ Stat Membru tal-Unjoni Ewropea.

| — | Grad universitarju jew diploma — Il-kandidati għandu jkollhom jew:






  — | livell ta’ edukazzjoni li jikkorrispondi għal studji universitarji kompluti attestat permezz ta’ diploma fejn il-perjodu normali ta’ edukazzjoni universitarja huwa ta’ erba’ snin jew iżjed; jew |
| --- | --- | --- |

—

Grad universitarju jew diploma — Il-kandidati għandu jkollhom jew:

—

livell ta’ edukazzjoni li jikkorrispondi għal studji universitarji kompluti attestat permezz ta’ diploma fejn il-perjodu normali ta’ edukazzjoni universitarja huwa ta’ erba’ snin jew iżjed; jew

| — | livell ta’ edukazzjoni li jikkorrispondi għal studji universitarji mitmuma, iċċertifikat b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt). |
| --- | --- |

—

livell ta’ edukazzjoni li jikkorrispondi għal studji universitarji mitmuma, iċċertifikat b’diploma u esperjenza professjonali xierqa ta’ mill-inqas sena meta l-perjodu normali ta’ edukazzjoni universitarja jkun tal-inqas tliet snin (din is-sena ta’ esperjenza professjonali ma tistax tkun inkluża fl-esperjenza professjonali ta’ wara l-lawrja meħtieġa hawn taħt).

| — | Esperjenza professjonali — Il-kandidati jrid ikollhom: mill-inqas 15-il sena esperjenza wara l-istudji universitarji f’livell li jagħtu aċċess għalih il-kwalifiki msemmija hawn fuq; mill-15-il sena esperjenza professjonali, mill-inqas ħames snin esperjenza professjonali miksuba f’kariga għolja ta’ tmexxija (4). |
| --- | --- |

—

Esperjenza professjonali — Il-kandidati jrid ikollhom: mill-inqas 15-il sena esperjenza wara l-istudji universitarji f’livell li jagħtu aċċess għalih il-kwalifiki msemmija hawn fuq; mill-15-il sena esperjenza professjonali, mill-inqas ħames snin esperjenza professjonali miksuba f’kariga għolja ta’ tmexxija (4).

| — | Lingwi: Il-kandidati jrid ikollhom għarfien sod ta’ waħda mil-lingwi uffiċjali tal-Unjoni Ewropea u għarfien sodisfaċenti ta’ lingwa oħra minn dawn il-lingwi sa fejn hu meħtieġ għall-qadi ta’ dmirijiethom. |
| --- | --- |

—

Lingwi: Il-kandidati jrid ikollhom għarfien sod ta’ waħda mil-lingwi uffiċjali tal-Unjoni Ewropea u għarfien sodisfaċenti ta’ lingwa oħra minn dawn il-lingwi sa fejn hu meħtieġ għall-qadi ta’ dmirijiethom.

| — | Limitu tal-età: Il-kandidati jrid ikunu kapaċi jlestu l-mandat sħiħ ta’ ħames snin qabel l-età tal-pensjoni ta’ 66. |
| --- | --- |

—

Limitu tal-età: Il-kandidati jrid ikunu kapaċi jlestu l-mandat sħiħ ta’ ħames snin qabel l-età tal-pensjoni ta’ 66.

Indipendenza u dikjarazzjoni tal-interessi

Id-Direttur ikun mitlub jagħmel dikjarazzjoni ta’ impenn li se jaġixxi b’mod indipendenti fl-interess pubbliku u jagħmel dikjarazzjoni fir-rigward ta’ kull tip ta’ interess li jista’ jitqies li jippreġudika l-independenza tiegħu. Il-kandidati jridu jikkonfermaw ir-rieda tagħhom li jagħmlu dan fl-applikazzjoni tagħhom.

Minħabba n-natura partikolari tal-funzjonijiet, il-kandidati mistiedna għall-intervisti ta’ preselezzjoni jkunu mitluba jiffirmaw dikjarazzjoni relatata mal-interessi tagħhom attwali jew futuri li jistgħu jitqiesu ta’ preġudizzju għall-indipendenza tagħhom.

Skont l-Artikolu 16 tar-Regolamenti tal-Persunal (5), li d-dispożizzjonijiet tiegħu japplikaw b’analoġija għall-Aġenti temporanji, id-Direttur, wara li jitlaq mis-servizz, għandu jibqa’ marbut bid-dmir li jġib ruħu b’integrità u diskrezzjoni fir-rigward tal-aċċettazzjoni ta’ ċerti ħatriet jew benefiċċji.

Dan jinkludi l-obbligu li jinforma lill-Bord Maniġerjali tal-ECDC dwar l-intenzjoni li jinvolvi ruħu f’xi attività okkupazzjonali, kemm jekk bil-qligħ kif ukoll jekk le, fi żmien sentejn minn meta jitlaq mis-servizz. Jekk dik l-attività tkun marbuta max-xogħol imwettaq mill-uffiċjal matul l-aħħar tliet snin tas-servizz, u tista’ twassal għall-konflitt mal-interessi leġittimi tal-ECDC, il-Bord Maniġerjali tal-ECDC jista’, wara li jikkunsidra l-interessi tas-servizz, jew ma jħallihx jidħol għaliha, jew jagħti l-approvazzjoni tiegħu, suġġetta għal kull kundizzjoni li jqis xierqa.

Għażla u ħatra

Id-Direttur se jinħatar mill-Bord Maniġerjali tal-ECDC fuq il-bażi ta’ lista mħejjija mill-Kummissjoni Ewropea wara li jkun għamel stqarrija u wieġeb il-mistoqsijiet mill-Parlament Ewropew. Din is-sejħa hija l-bażi għall-istabbiliment tal-lista tal-Kummissjoni Ewropea. Il-kandidati għandhom jinnotaw li l-inklużjoni fil-lista mhijiex garanzija tal-ħatra.

Se jitwaqqaf bord ta’ preselezzjoni mill-Kummissjoni Ewropea. Dan il-bord se jistieden għal intervista lil dawk l-applikanti li jkollhom l-aħjar profil għar-rekwiżiti speċifiċi ta’ din il-pożizzjoni, magħżula fuq il-bażi tal-merti tagħhom u l-kriterji stabbiliti hawn fuq. Il-bord ta’ preselezzjoni se jfassal lista ta’ kandidati li jkunu proposti għal intervista oħra mal-Kumitat Konsultattiv dwar il-Ħatriet tal-Kummissjoni Ewropea (KKĦ). Il-kandidati li jissejħu għal din l-intervista mal-KKĦ jridu jagħmlu eżami mmexxi miċ-ċentru ta’ valutazzjoni f’idejn konsulenti tar-reklutaġġ esterni. Il-kandidati li jintgħażlu mill-KKĦ imbagħad jiġu intervistati mill-Kummissarji relevanti.

Wara dawn l-intervisti, il-Kummissjoni Ewropea tadotta lista ta’ kandidati, li tiġi kkomunikata lill-Bord Maniġerjali tal-ECDC.

Dan tal-aħħar jintervista lill-kandidati u jaħtar kandidat wieħed. Qabel ma jinħatar mill-Bord Maniġerjali, il-kandidat innominat jintalab biex jindirizza l-Parlament Ewropew u jwieġeb għal mistoqsijiet.

Il-kandidati jistgħu jintalbu jagħmlu iktar intervisti jew testijiet minbarra dawk indikati hawn fuq.

Opportunitajiet indaqs

L-Unjoni Ewropea tapplika politika ta’ opportunitajiet indaqs u ta’ nondiskriminazzjoni f’konformità mal-Artikolu 1d tar-Regolamenti tal-Persunal (6). Hija tagħti attenzjoni speċjali sabiex tevita kull għamla ta’ diskriminazzjoni fil-proċeduri ta’ reklutaġġ tagħha u tħeġġeġ attivament li japplikaw in-nisa.

Kundizzjonijiet tal-impjieg

Id-Direttur jinħatar bħala persunal tal-ECDC bħala aġent temporanju fil-grad ta’ AD 14 skont l-Artikolu 2(a) tal-Kundizzjonijiet ta’ Impjieg ta’ Ħaddiema Oħra tal-Komunitajiet Ewropej (7) għal perjodu ta’ ħames snin, li jistgħu jiġi mġedded darba.

Il-post ta’ impjieg huwa Stokkolma (l-Isvezja), fejn hu bbażat l-ECDC.

Proċedura ta’ applikazzjoni

Qabel ma tissottometti l-applikazzjoni tiegħek, jeħtieġlek tiċċekkja b’attenzjoni jekk tissodisfax il-kriterji kollha ta’ eliġibbiltà, b’mod partikolari dawk rigward it-tipi ta’ diploma u l-esperjenza professjonali meħtieġa.

Jekk tixtieq tapplika, trid tapplika permezz tal-Internet billi żżur is-sit web

https://ec.europa.eu/dgs/human-riżorsi/seniormanagementvacancies/

u ssegwi l-istruzzjonijiet li ssib hemm dwar id-diversi stadji tal-proċedura.

Trid timla r-reġistrazzjoni tiegħek online fil-ħin (8). Intuk parir li ma tistenniex sal-aħħar ftit jiem biex tapplika, għaliex konġestjoni kbira fuq l-Internet jew xi difett fil-konnessjoni tal-Internet tiegħek jistgħu jwasslu biex ir-reġistrazzjoni online tiġi tterminata qabel ma tkun lestejtha, u b’hekk ikollok tirrepeti l-proċess kollu. Ladarba jiskadi ż-żmien għas-sottomissjoni tal-applikazzjonijiet, ma tkunx tista’ tapplika. Bħala regola ġenerali, ir-reġistrazzjoniet bil-posta elettronika normali li jaslu tard ma jiġux aċċettati.

Ikollok bżonn indirizz tal-posta elettronika validu. Dan jintuża sabiex jiġi kkonfermat il-ħolqien tal-kont tiegħek u sabiex tinżamm infurmat(a) bl-eżitu tal-proċedura tas-selezzjoni. Jekk jogħġbok informa lill-Kummissjoni Ewropea f’każ li l-indirizz tal-posta elettronika tiegħek jinbidel.

Trid ittella’ CV (fil-format WORD jew PDF) u tinkludi ittra ta’ motivazzjoni online (massimu ta’ 8 000 karattru). Kemm is-CV kif ukoll l-ittra ta’ motivazzjoni għandhom ikunu bl-Ingliż, bil-Franċiż jew bil-Ġermaniż.

Il-kandidati mistiedna għall-intervisti ta’ preselezzjoni jkunu mitluba jiffirmaw dikjarazzjoni relatata mal-interessi tagħhom attwali jew futuri li jistgħu jitqiesu ta’ preġudizzju għall-indipendenza tagħhom.

Jekk ma tirċievi l-ebda numru ta’ reġistrazzjoni, l-applikazzjoni tiegħek ma tkunx ġiet irreġistrata!

Nixtiequ niġbdulek l-attenzjoni li mhuwiex possibbli li ssegwi l-progress tal-applikazzjoni tiegħek online. Inti se tiġi kkuntattjat(a) direttament dwar l-istatus tal-applikazzjoni tiegħek. Il-proċess tal-għażla, inkluża l-korrispondenza mal-bordijiet tal-għażla matul din il-proċedura tal-għażla, se jsir bl-Ingliż (9).

Jekk għandek diżabilità li ma tippermettilekx tirreġistra online, tista’ tibgħat l-applikazzjoni tiegħek (is-CV u l-ittra ta’ motivazzjoni) fuq karta permezz tal-posta rreġistrata
   (10)
  , b’timbru postali b’data li ma tkunx aktar tard mid-data meta tagħlaq ir-reġistrazzjoni. Kull komunikazzjoni sussegwenti bejnek u bejn il-Kummissjoni Ewropea tkun bil-posta. F’dan il-każ, mas-CV u l-ittra ta’ motivazzjoni tiegħek trid tehmeż ċertifikat, maħruġ minn entità rikonoxxuta, li jissostanzja d-diżabilità tiegħek. Għandek issemmi wkoll, fuq karta separata, kull arranġament speċjali li taħseb li jista’ jkun meħtieġ sabiex jiffaċilita l-parteċipazzjoni tiegħek fil-proċess tal-għażla.

Jekk teħtieġ aktar tagħrif jew tiltaqa’ ma’ problemi tekniċi, ibgħat ittra elettronika lil HR-MANAGEMENT-ONLINE@ec.europa.eu

Data tal-għeluq

Id-data tal-għeluq tar-reġistrazzjoni hija d-9 ta’ Novembru 2016. Ir-reġistrazzjoni online ma tkunx possibbli wara nofsinhar (12.00), ħin ta’ Brussell.

Protezzjoni ta’ data personali

Il-Kummissjoni Ewropea (matul il-fażi preparatorja) u iżjed tard l-ECDC, jiżguraw li d-data personali tal-kandidati tkun ipproċessata skont ir-Regolament (KE) Nru 45/2001 tal-Parlament Ewropew u tal-Kunsill tat- 18 ta’ Diċembru 2000 dwar il-protezzjoni ta’ individwu fir-rigward tal-ipproċessar ta’ data personali mill-istituzzjonijiet u l-korpi tal-Komunità u dwar il-movement liberu ta’ dak id-data
   (1).

---

(1)  Ir-Regolament (KE) Nru 851/2004 tal-Parlament Ewropew u l-Kunsill tal-21 ta’ April 2004 li jistabbilixxi Ċentru Ewropew għall-prevenzjoni u l-kontroll tal-mard (ĠU L 142, 30.4.2004, p. 1)

(2)  Id-Deċiżjoni Nru 1082/2013/UE tal-Parlament Ewropew u tal-Kunsill tat-22 ta’ Ottubru 2013 dwar theddid transkonfinali serju għas-saħħa u li tħassar id-Deċiżjoni Nru 2119/98/KE (ĠU L 293, 5.11.2013, p. 1)

(3)  Ir-Regolament ta’ Delega tal-Kummissjoni (UE) Nru 1271/2013 tat-30 ta’ Settembru 2013 dwar Regolament Finanzjarju ta’ qafas għall-korpi msemmija fl-Artikolu 208 tar-Regolament (UE, Euratom) Nru 966/2012 tal-Parlament Ewropew u tal-Kunsill (ĠU L 328, 7.12.2013, p. 42)

(4)  Fis-CVs tagħhom l-applikanti għandhom jindikaw mill-inqas għal dawn il-ħames snin x’tip ta’ esperjenza maniġerjali f’livell għoli inkisbet: (1) it-titlu u r-rwol tal-pożizzjonijiet maniġerjali li kellhom, (2) l-għadd ta’ membri tal-persunal li kienu jmexxu f’dawn il-pożizzjonijiet, (3) id-daqs tal-baġits immaniġġati, u (4) l-għadd ta’ livelli ġerarkiċi ‘l fuq u ‘l isfel u l-għadd ta’ dawk li kienu pari magħhom.

(5)  Ir-Regolamenti tal-Uffiċjali u l-Kundizzjonijiet ta’ Impjieg ta’ Ħaddiema Oħra tal-Komunità Ekonomika Ewropea u l-Komunità Ewropea dwar l-Enerġija Atomika; paġna 21

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:MT:PDF

(6)  Ir-Regolamenti tal-Uffiċjali u l-Kundizzjonijiet ta’ Impjieg ta’ Ħaddiema Oħra tal-Komunità Ekonomika Ewropea u l-Komunità Ewropea dwar l-Enerġija Atomika; paġna 12.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:MT:PDF

(7)  Ir-Regolamenti tal-Uffiċjali u l-Kundizzjonijiet ta’ Impjieg ta’ Ħaddiema Oħra tal-Komunità Ekonomika Ewropea u l-Komunità Ewropea dwar l-Enerġija Atomika; paġna 187.

http://eur-lex.europa.eu/LexUriServ/LexUriServ.do?uri=CONSLEG:1962R0031:20110101:MT:PDF

(8)  Mhux aktar tard minn nofsinhar (12.00), ħin ta’ Brussell, fid-9 ta’ Novembru 2016.

(9)  Il-bordijiet tal-għażla jiżguraw li ma jingħata l-ebda vantaġġ mhux xieraq lill-kelliema nattivi.

(10)  European Commission, Directorate-General Human resources and Security, Unit for Executive Staff and CCA Secretariat, COM/2016/20016, SC11 8/36, 1049 Bruxelles/Brussel, BELGIQUE/BELGIË.

(1)  ĠU L 8, 12.1.2001, p. 1.

---